**Výberové konanie na miesto referentky pre medzinárodné vzťahy**

**na Pedagogickej fakulte UMB v Banskej Bystrici**

Miesto výkonu práce: Ružová 13, 97411 Banská Bystrica

Termín nástupu: 1.3.2020

Druh pracovné úväzku: plný pracovný úväzok

Mzdové podmienky: základný plat od 692 do 909 eur podľa výšky vzdelania dĺžky praxe

**Informácie o pracovnom mieste:**

**Náplň práce, právomoci a zodpovednosti:**

* Zabezpečuje komplexnú administratívu (spracovanie) a archiváciu realizovaných zahraničných pracovných ciest (konzultácie, žiadosť, príkaz, vyúčtovanie, likvidácia CP).
* Zabezpečuje, propaguje a realizuje celú agendu spojenú s programom Erasmus+ (incoming študenti, outgoing študenti, incoming učitelia, outgoing učitelia, vypracovanie bilaterálnych zmlúv).
* Organizačne zabezpečuje prijatie zahraničných hostí na PF UMB (ubytovanie, prijatie, diéty).
* Samostatne zabezpečuje aktualizáciu informácií z oblasti zahraničných vzťahov na web stránke fakulty.
* Vykonáva preklady bežnej korešpondencie z a do anglického jazyka.
* Zhromažďuje dokumentačný materiál o histórii a činnosti fakulty.
* V prípade neprítomnosti referentky pre marketing a vzťahy s verejnosťou PF UMB zabezpečuje preberanie agendy z oblasti marketingu a vzťahov s verejnosťou PF UMB.
* Zabezpečuje dostupnosť informácií o fakulte a podieľa sa na realizácii Zákona č. 211/2000 Z.z. o slobodnom prístupe k informáciám.
* Zverejňuje zmluvy alebo dodatky k zmluve príslušných predpisov do CRZ.
* Zabezpečuje evidenciu incoming a outgoing študentov v informačnom systéme AIS.
* Zverejňuje informácie a aktualizuje www stránku PF UMB vo vymedzených sekciách.

**Požiadavky na zamestnanca/zamestnankyňu:**

* vzdelanie stredoškolské s maturitou alebo vysokoškolské I. stupňa alebo vysokoškolské II. Stupňa
* jazykové znalosti: anglický jazyk (úroveň B2)
* bezúhonnosť
* komunikatívnosť, samostatnosť, spoľahlivosť, zodpovednosť precíznosť, flexibilita, odolnosť voči stresu, tímová práca
* dobrá znalosť práce s počítačom (Word, Excel, Outlook, Internet ...), výhodou je znalosť úpravy web stránky

Záujemcov a záujemkyne žiadame doručiť motivačný list a životopis najneskôr do 27.1.2020 na email: alzbeta.gregorova@umb.sk.

Na pohovor budú pozvaní len vybraní uchádzači a uchádzačky.